Proljetno sunce, buđenje prirode i mirisi nas okružuju probudili su i „petaše“ da na satu Hrvatskoga jezika posvete stihove proljeću. Učeći o pjesničkim slikama i stilskim sredstvima proljeće je oživjelo u stihovima naše Vanje, Roberte, Elvedine i Antonia koji je sve doživio u sasvim drugačijem ozračju.

**PROLJEĆE U MOME GRADU**

Grad je u šarama cijeli,

Cvijeće se opet veseli.

Kao najskuplji parfem miriše,

Leptira ima sve više.

Nakon proljetne kiše

Vjetar po krošnjama

Zelenom bojom piše.

Na plavetnom nebu pojavi se duga

I laste se vraćaju s juga.

Cvjetne haljine obukli su balkoni,

Izgledaju veselo kao šareni baloni.

Ujutro me cvrkut ptica budi,

Kao najljepša budilica dobar dan mi nudi

Bezbojno i sivo više nije,

Šarenim bojama proljeće se smije.

Budi se život, budi se grad.

Proljeće je tu i caruje sad.

Vanja Maravić, 5. r

PROLJEĆE U MOME ZAVIČAJU

Jutros u moj zavičaj

Stiglo je proljeće.

Naglo i iznenada

Procvjetalo je cvijeće.

Livada je obukla

Odoru zelene boje

I na buđenje pozvala

Stanovnike svoje

Svakakvo je cvijeće

Posvuda procvjetalo

I po livadi

Plesati stalo

Iako proljeće

svoje čari ima,

meni je bolje

kada je zima!

Elvedina Japić, 5. r.

PROLJEĆE U NORMALI

Moja rođendanska torta

Šarena kao livada

Na stolu stoji

Dok udišem miris cvijeća

s proljetne livade

suze mi oči

i curi mi nos

Mirisni stol Uskrsnoga doručka

Utjehu pruža od alergije

Dok bicikle vozimo,

čok-čok, živ-živ,

ptice slušamo

Antonio Čače, 5. r.

SVAĐA U MOME VRTU

Svađali se visibaba, jaglac, tulipan, ljubičica i šparoga.

|  |  |
| --- | --- |
| Hvalila se visibaba:„Ja sam najljepši bijeli cvijet.Slaboga sam mirisa,Al' sam jako vitka i glatka.I što je najvažnijeOku sam slatka.“ | Ljubičica prozbori:„Malog sam rasta,Al' mirisa krasna.Najljepše sam bojeI zato me svi vole!“ |
| Jaglac će na to:„Poput sunca sam žut,rastem u polju i uz put.Osjetljiv sam poput daha,A možete me i pojesti bez straha.“Tulipan reče:„Tako sam vitak i lijepih sam boja.Imam predivan miris i lisnate noge do poda.“ | Šparoga sve sluša pa će:„Što se vi svađate,Nije vas sramota!Ja sam šparogaI ne sramim se toga.Jako sam zdrava, vitka i tvrda.Bez mene zdravljeNe bi bilo cijelo,Zato me trebaCijelo tijelo!“ |

 Roberta Petrović, 5. r.